《玉延亭成次韵玉汝》
明代·吴宽

偶栽山药得佳名，墙下幽亭一日成。车马勒回无俗士，壶浆倾日尽平生。

升阶脱屦长头近，倚槛观书老眼明。此后来游谁复障，绕篱须为惜残英。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。